**Și noi suntem mai singuri decât am fost vreodată!**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Și noi suntem mai singuri decât am fost vreodată!

...

S-a-ntors din umbră iarna,

Vremea-i aproape moartă,

Ninge tăcut, sinistru,

Cu primăvara-n poartă!

...

Vremea-i aproape moartă,

Din crematorii ies fuioare lungi de fum,

Moartea-i pretutindeni, în case și pe drum

Și morții sunt mai singuri decât au fost vreodată!

...

Aceasta-i vremea morții, apocalipsa albă,

Zăpada se așterne, un giulgiu fără pată

Acopere toți morții în lumea ce-i bolnavă,

În lumea tot mai dusă, din zi în zi mai moartă

Și noi suntem mai singuri decât am fost vreodată!